Mgr. Willem Schoemaker, M.S.C. () yaikuUskup Keuskupan Purwokerto sing makarya awit 31 Mei 1950 minangka Vikaris Apostolik Purwokerto nganti titi wanci pensiyun minangka Uskup Purwokerto tanggal 17 Desember 1973.

Karya 
Schoemaker ditahbiské dadi imam tanggal10 Agustus 1933 nalika umuré 24 taun. Dhèwèké didhapuk dadi Vikaris Apostolik Purwokerto kanthi gelar Uskup Tituler Balbura ing 31 Mei 1950. Tanggal 18 Oktober 1950, ditahbiské dadi Uskup déning Panahbis Utama Mgr. Georges-Marie-Joseph-Hubert-Ghislain de Jonghe d'Ardoye, M.E.P., Uskup Agung Tituler Misthia sing dadi Delegatus lan Internunsius Apostolik kanggo Indonesia. Uskup ko-konsekrator antarné Mgr. Pieter Jan Willekens, S.J., Uskup Tituler Zorava sekaligus Vikaris Apostolik Djakarta lan Mgr. Antonius Everardo Johannes Albers, O. Carm., Uskup Tituler Thubunae ing Numidia sing uga Vikaris Apostolik Malang.

Jalaran Vikariat Apostolik Purwokerto munggah dadi Keuskupan Purwokerto, mulané Mgr. Schoemaker dadi Uskup Purwokerto wiwit 3 Januari 1961.

Mgr. Schoemaker rawuh minangka Bapa Konsili Vatikan II (1962–1965). Ing konsili kasebut, Mgr. Schoemaker mratélakaké Konsili kudu mracayaaké teks Vulgata kanggo kabèh wong Kristen tumrap komisi pasca-konsili, kanthi sayuk karya para ahli dari antarbangsa lan agama. Babagan iki ana gandhèng-cènèngi karo Alkitab minangka janji lan nujum saka kasile gerakan ekumenis.

Mgr. Schoemaker mundur minangka Vikaris Apostolik Purwokerto tanggal 17 Dhesèmber 1973, lan ing dina kuwi uga Mgr. Paschalis Soedita Hardjasoemarta, M.S.C. didhapuk minangka panerusé.

Rujukan

Pranala njaba 

 

Uskup Belanda